Skovlundespejdernes 60 års jubilæum

Kære alle spejdere, forældre og søskende, ledere og tidligere medlemmer

Skovlundespejderne blev dannet i 1962, og vi har derfor 60 års jubilæum. Det vil vi markere lørdag den 13. august med en festlig dag i området ved vores hytte.

Arrangementet starter kl. 10.30 og varer til ca. 15.

Programmet for dagen (vejledende):

10:30 Velkommen – vi hejser flaget

Oprykning – alle spejdere deltager

11:15 Aktiviteter åbner

12-13 Pølser fra grillen

Kåring af flotteste spejderkage – som vi naturligvis også spiser

15:00 Tak for i dag

Der vil være forskellige aktiviteter, som man kan prøve. Spejderne serverer grillpølser til frokost, hvortil der kan købes øl og vand til rimelige priser. Vi håber, at mange vil stille op til den store kagedyst, hvor vi kårer den flotteste spejderkage 😊.

Arrangementet foregår udendørs, hvorfor påklædning skal ske med udgangspunkt i vejrudsigten.

Husk at tilmelde på www.skovlundespejderne.dk - Vi glæder os til en festlig dag!

Mange glade spejderhilsner

Skovlundespejderne